रमणिका फाउंडेशन व सभा की अध्यक्ष रमणिका गुप्ता ने अपने अध्यक्षीय भाषण में कहा कि लेखकों का काम है दर्द का रिश्ता जोड़ना, मन से मन का रिश्ता जोड़ना। आज राष्ट्रीयता का हव्वा दिखाकर हमें छद्म हिंदुत्व की तरफ धकेला जा रहा है। लेकिन राष्ट्रिय है क्या ? इसे भी परिभाषित करना होगा हमें। राष्ट्र केवल देश की सीमाएं ही नहीं होती, उसमे रहने वाले लोग भी होते है। निर्णय लेना होगा कि हम सामंती व्यवस्था चाहते हैं या जनवादी। उन्होंने कहा कि गुलामी का स्त्रोत है ईश्वर और धर्म। ये दोनों ही आपको तर्कहीन बनाते हैं। लेखक को यह फैसला करना है कि तर्क के साथ चलना है या तर्कहीनता के साथ। दलित साहित्य पर भी हमने काम किया । आज दलितों को धर्म और भगवानवादी व्यवस्था से बाहर निकलने की दरकार है । दलितों को अपने श्रम की महत्ता को जानना होगा। हमारे यहाँ बस पूजा ही कर लेना काम का निपटारा कर लेना है। हमे निर्णय लेना होगा कि हम सामन्ती व्यवस्था चाहते हैं या जनवादी समाजवादी व्यवस्था। यह लेखकों को चुनना होगा। हमारे यहाँ संस्कृति और भाषा की अनेकता हा जिसे मित्रवत अनेकता की जगह शत्रुवत अनेकता में बदली जा रही रही है।